दिल्ली में दस माह में करीब डेढ़ लाख वोटर कम हो गए  
चुनाव आयोग ने नए वोटरों से आवेदन मांगे
अंतिम वोटर लिस्ट चार जनवरी 2019 को जारी होगी
दिल्ली में सबसे बड़ी लोकसभा सीट उत्तर पश्चिम दिल्ली
मौजूदा ड्राफ्ट वोटर लिस्ट में कुछ जानने योग्य तथ्य भी हैं जैसे कि दिल्ली में कुल सात लोकसभा सीट हैं और नई ड्राफ्ट वोटर लिस्ट के अनुसार दिल्ली में सबसे बड़ी लोकसभा सीट उत्तर पश्चिम दिल्ली है जिसमें 22 लाख 87 हज़ार 777 वोटर हैं. जबकि 14 लाख 98 हज़ार 257 वोटर के साथ चांदनी चौक लोकसभा सीट सबसे छोटी लोकसभा सीट है. दिल्ली में कुल 70 विधानसभा सीट हैं जिसमें से मटियाला सबसे बड़ी विधानसभा सीट है जिसमें तीन लाख 64 हज़ार 141 वोटर हैं जबकि केवल एक लाख 14 हज़ार 972 वोटरों के साथ दिल्ली कैंट सबसे छोटी विधानसभा सीट है. लिंगानुपात के मामले में पश्चिमी दिल्ली की तिलक नगर विधानसभा सीट सबसे ऊपर है जहां पर 1000 पुरुष वोटर पर करीब 942 महिला वोटर हैं जबकि ओखला विधानसभा सीट सबसे निचले पायदान पर है जहां 1000 पुरुष वोटर पर केवल 644 महिला वोटर ही हैं.